Poésies de Marie de France (Roquefort)/Fable XCIX
# Poésies de Marie de France (Roquefort)/Fable XCIX

### FABLE XCIX.

Uns Lox esgarda un Culun Ki queilleit desoz un buissun Rainsiax dunt voleit sun nis fère ; Li Leus parla, ne se pot tère. Mult te voi, fet-il, traveillier Maint rain cuillir è purchacier Jà n’en iert mieudre ta mesuns ; Dunt li respundi le Couluns : Suvent te voi Brebis cueillir Aingniax è Mutons retenir ;10 Se n’en iez néent avanciez,

Ne plus rices, ne plus prisiez.

Ainsi vet-il des Robéeurs, Des Lairons è des Trichéeurs, Qant il emblent autrui avoir ; Moult en puet-om surent véoir Qui n’en sunt guires amandé Touz-jours vivent en povreté.

* ↑ Un renard regarda un pigeon qui, près d’un buisson, ramassoit des petites branches pour faire son nid.
* ↑ Maint rameau cueillir et chercher ; mais pour cela ton habitation n’en sera pas plus agréable.
* ↑ Cueillir meirain et porchassier.
* ↑ Et je te voi, fet-il, cueillir.
